Blönduð prófkjörsleið hjá Samfylkingu á Akranesi Á félagsfundi Samfylkingarinnar á Akranesi sem fram fór fyrir stuttu var samþykkt tillaga stjórnar félagsins um fyrirkomulag á vali framboðslista fyrir komandi sveitarstjórnarkosningar . Ákveðið var að viðhafa lokað prófkjör félagsmanna um þrjú efstu sæti listans . Prófkjörið mun fara fram 19. - 20. mars nk . Framboðsfrestur rennur út laugardaginn 6. mars . Kjörfundur mun svo vera haldinn 20. mars þar sem félagsmenn fá tækifæri til að velja um sæti fjögur til níu á listanum . Samfylkingin á nú tvo bæjarfullra á Akranesi , þau Svein Kristinsson og Hrönn Ríkharðsdóttir . Að sögn Guðmundar Valssonar formanns félagsins álítur stjórnin þessa blönduðu leið framboðsaðferða vera lýðræðislega og gefa félagsmönnum tækifæri til að láta val sitt koma skýrt í ljós . “ Með þeim er verið að brydda upp á nýjung í stjórnmálum og er vonast til að fólk taki virkan þátt í að skapa samhentan og fjölbreyttan framboðslista í komandi sveitarstjórnarkosningum . Um leið vill stjórnin hvetja alla sem hafa hug á að vera virkir í starfi Samfylkingarinnar á Akranesi til að taka þátt í prófkjörinu og bjóða sig fram eða taka þátt í öflugu félagsstarfi , ” segir í tilkynningu .